UGARTE ZUBIZARRETA (EH Bildu, 2017-04-06):
Arratsalde on denoi.
Zalantzak genituen zer bozkatu egia esanda itsusia geratzen zelako zuen proposamenaren kontra bozkatzea, itsusia geratzen delako gaur egun gardentasunaren aurka egotea eta itsusia geratzen delako nolabait ere transparentzia hori bermatzen ez baldin bada eta baldin badago nolabaiteko korrupzio zantzuak edo, horien aurkako neurriak onartzea.
Hala ere, abstentziora jotzera behartuta aurkitu dugu gure burua iruditzen zaigulako honek hasteko suposatzen duela nolabait ere elefante bat orratz batekin hiltzea. Hau da, korrupzioaren aurka edo gardentasunaren aldeko borroka horretan, era honetako hitzarmenak, konfidentzialtasun klausulak edukitzea, ez zaigu iruditzen ez denik zilegi.
Kasu konkretu honetan gainera, ikusten da hiru aldundien eta Eusko Jaurlaritzaren arteko hitzarmen bat dela 2014tik indarrean dagoena eta hitzarmen horri nolabait ere finantzazio klausula bat edo ezarri zaiola.
Honek zer suposatzen du? Ba orain arte egin diren nazioarteko lan horiek eta eduki ekonomikorik gabe egin direnak, edota bakoitzak bere aldetik egin dituenak bere aurrekontuen bitartez, nolabait ere elkartu egiten dira eta erabakitzen da finantzazio bat zerikusi handia daukana Kontzertuarekin.
Zer gertatzen da? Adibide sinple bat jartzeagatik. Demagun zu Bizkaiko zu enpresa bat zarela edo Gipuzkoako enpresa bat zarela eta zuk badaukazula hartu-eman zuzen bat zure herrialdeko instituzio horrekin edo Jaurlaritzarekin. Logikoa dena da konfidentzialtasun klausula bat egotea nik ez baitut hirugarrenek nire informazio hori erabiltzerik nahi.
Eta badakigu enpresek badaukatela informazio publiko bat, hau da, Erregistro Merkantiletan eta urtero kontuak esleitzen dira, badira hainbat akta publikoak direnak baina badira hainbat kontu sensibleagoak direnak eta enpresek lehiakortasun mundu honetan derrigorrezkoa daukatenak nolabait ere sekretu hori mantentzea.
Orduan, nik ez dudana nahi da ni enpresa emakume bat banintz, nik ez dudana nahi da nire nazioartekotze estrategia bat, nire Aldundiarekin edo Eusko Jaurlaritzarekin partekatu behar baldin badut, informazio hori, enpresarentzat informazioa inportantea den informazio hori nolabait ere gainontzeko instituzioek erabili ahal izatea.
Eta zortzigarren klausulan ezartzen duena, hain zuzen ere, hori da. Beste aldeak, hau da, kontratuaren aldeak derrigortzen ditu edo lotesten ditu nolabait ere hori ez egin ahal izatera. Hau da, Bizkaiko Aldundiak ezin erabili ahal izatea Gipuzkoako Aldundiaren baimenik gabe Gipuzkoako enpresa baten nazioartekotze estrategiaren inguruan emandako dokumentazioa. Eta nik uste dut berme hori enpresentzat inportantea dela eta nazioartekotze estrategia horiek egokiak izateko, sinergiak bilatzeko, nik uste dut egokia dela. Hori batetik.
Eta gero bigarrenik  - eta uste dut argumentua hau ere inportantea dela - , hau konbenio marko bat da, hitzarmen marko bat da. Eta hitzarmen markoek ez dituzte legeen adinako hierarkian juridikoan berain menpe daude. Beraz, konbenio marko honek konfidentzialtasun klausula bat baldin badauka, eta urratuko balu nolabait ere transparentziaren inguruko lege bat, edo Ley de Contratos del Sector Público, kontra egongo litzateke. Eta hierarkia horretan lege horiek gailentzen dira eta konbenio honen klausula hau berez ia ezdeusa izango litzateke edo gutxienez anulagarria ikuspegi juridiko batetik.
Beraz, uste dut batzuetan gauzak egiten ditugula egokitasun batetik edo borondate onetik, eta hortik dator abstentzio hori. Baina eraginkortasunaren izenean, nik uste dut beharrezkoa dela klausula hau mantentzea, konfidentzialtasun hori mantentzea nazioartekotze estrategia horiek egokiak izan daitezen.
Inondik inora hemen ez duena jartzen da legebiltzarkide batek informazio hori eskatzen baldin badu, legebiltzarkide horri informazio hori eman ezin zaionik. Hau da, Eusko Jaurlaritzak badaki bere atribuzioen eta obligazioen baitan dagoela legebiltzarkide batek informazio bat eskatzen baldin badu, informazio hori eman ahal izatea. Baina informazio hori ezin daiteke ibili edonondik edonora.
Eta horrek ez dauka inolako zerikusirik ez korrupzioarekin, ez transparentziarekin eta inongo gaiekin. Bai, zergatik aipatu dituzu zure testuan horiek aipatzen dira. Beraz, horregatik gure abstentzioaren zentzua.
Besterik ez, mila esker.